Die koning van treffersparadeFoto: cdn.playbuzz.com Soos dit kommersiële popmusiek betaam, word daar maandeliks treffers gebore wat vuurwarm geluister word en dan, na ŉ paar weke, stadig maar seker uitbrand. Daar is een liedjie wat dalk die uitsondering op die reël is: Ed Sheeran se “Thinking out loud” is die afgelope 52 weke op die Britse Top 40 treffersparade. Dit is die eerste keer in dié land se geskiedenis dat ŉ liedjie vir ŉ jaar op die Top 40 bly. Die 24-jarige Sheeran is ŉ produk van Engeland en het reeds wêreldwyd opspraak veroorsaak met sy musiek. Die lys toekennings agter sy naam kan hierdie bekendheid bevestig. Nog treffers van Sheeran sluit in :”Photograph”, “One”, “Sing” en sy eerste liedjie wat uitgereik is – “The A Team”. Luister na “Thinking out loud” en besluit self of hy sy plek op die Top 40 lys verdien.